ZMLUVA O DIELO 
                                                                               
na zhotovenie stavby,  uzatvorená podľa § 536 a nasl. Obchodného zákonníka
 na investičnú akciu 
„ZŠ s MŠ I. Krasku – rekonštrukcia sociálnych zariadení v MŠ“

                                                             Čl. I.
                                               ZMLUVNÉ  STRANY

1. Objednávateľ                     			 : MESTO TRNAVA   
                                                                        Hlavná č. 1
                                                                        917 71 Trnava
    
zastúpený      						: JUDr. Peter Bročka, LL.M. – primátor mesta                                                                               
Osoby oprávnené na jednanie vo veciach 
a) zmluvných						: JUDr. Peter Bročka, LL.M.
b) technických 						: 
c) vykonávať technický dozor  investora		: 
d) kontrolovať zhotovenie diela 
    v priebehu realizácie 					: podľa bodu a,b,c 
e) prevziať dielo 						: podľa bodu b, c 
f) rozhodovať o zmenách a prácach naviac,
    ktoré majú za následok zvýšenie
    dohodnutej ceny 					: podľa bodu  a + b
Bankové spojenie 					          : VÚB Trnava
číslo účtu 							: SK59 0200 0000 0000 2692 5212   
IČO 								: 00 313 114
DIČ                                                                             : 2021175728 
číslo telefónu 						: 033/3236113, 134
e-mail                                                                         : dusan.beres@trnava.sk 
Fax								: 033/3236400                

2. ZHOTOVITEĽ          				:           
                                                                                                                                                                                                                                                                      
zastúpený 					                    :                                                                
Osoby oprávnené na jednanie vo veciach 
a) zmluvných 						:                                                                  
b) technických 						:                                                               
c) stavbyvedúci 						:                                                           

Bankové spojenie 					          :                                                           
číslo účtu 							:                                                               
IČO 								:                                                       
DIČ  							          :              
číslo telefónu 						:                                                                                
e-mail                                                                         :           

Čl. II.
PREDMET ZMLUVY

2.1.	Zhotoviteľ sa zaväzuje zhotoviť pre objednávateľa dielo podľa podmienok dohodnutých v tejto zmluve  i v súlade s ustanoveniami a požiadavkami objednávateľa, uvedených v súťažných podkladoch zo dňa 27.7.2016 a riadne a  včas zhotovené dielo odovzdať objednávateľovi. 

2.2.	Objednávateľ sa zaväzuje dielo zhotovené v súlade s touto zmluvou prevziať a zaplatiť dohodnutú cenu podľa platobných podmienok dohodnutých v tejto zmluve. 

2.3.   Predmetom zmluvy je: „ZŠ s MŠ I. Krasku – rekonštrukcia sociálnych zariadení v MŠ“

            Predmetom zákazky je dobudovanie sociálnych zariadení v jestvujúcich priestoroch materskej školy na 2.  nadzemnom podlaží v zmysle priloženej projektovej dokumentácie. V novovybudovanom sociálnom zariadení   bude umiestnených 6 ks toaliet a 5 ks umývadiel pre deti MŠ. Týmito rozšírením sociálnych zariadení budú stavebnými úpravami dotknuté aj miestnosti na 1. nadzemnom podlaží. Stavebné práce budú pozostávať  s búracích prác, inštalácia keramických obkladov, sanity, zdravotechnika, elektroinštalácia, výmena 2 kusov 
             hydrantov, výmena potrubí napájajúcich hydrantové skrine. Podrobný popis prác je uvedený v projektovej dokumentácie – realizačnom projekte stavby, ktorý  vypracovala Ing. Veronika Domoráková.2.4.	Zhotoviteľ potvrdzuje, že sa v plnom rozsahu zoznámil s rozsahom a povahou diela, že sú mu známe technické a kvalitatívne podmienky k realizácii diela, a že disponuje takými kapacitami a odbornými znalosťami, ktoré sú k zhotoveniu diela potrebné. 

Čl. III.
KVALITA PREDMETU DIELA

3.1.	Dielo musí byť zhotovené v zmysle čl. II, nesmie mať žiadne vady a nedostatky brániace jeho riadnemu užívaniu, alebo spôsobujúce rýchlejšie opotrebenie diela.

3.2.	Zhotoviteľ sa zaväzuje odovzdať dielo ako celok naraz, ak sa v priebehu zhotovovania diela zmluvné strany nedohodnú na odovzdaní a prevzatí niektorých častí samostatne. 

3.3.	Zhotoviteľ, realizujúci zmluvne dohodnuté práce, je povinný dokladovať kvalitu vykonaných prác od začiatku po ukončenie diela dokumentmi, ktoré súčasne s odovzdaním diela v zmluvnom termíne, odovzdá objednávateľovi:

   a)   kópie zo stavebného denníka 
   b)   potvrdenia správcov skládok o prijatí odpadov  (komunálnych a stavebných)
c)   zápis o odovzdaní a prevzatí diela
             d)   zápisy o vykonaných kontrolných činnostiach na častiach diela zakrytých v čase   
                    realizácie diela  
	e)   vyplnený skúšobný a kontrolný plán podľa § 13 ods. 1 Zákona 254/1998 Z.z. 
                   s potvrdením o vykonaných skúškach a kontrolách 
	f)   zápisy o vykonaných revíznych a tlakových skúškach, skúškach tesnosti
             g)   atesty, certifikáty, doklady o preukázaní zhody použitých materiálov a výrobkov
             h)   fotodokumentáciu priebehu vykonávaných opráv diela  na CD
             i)    výkres  (pôdorys) skutočného prevedenia diela v mierke 1 : 50 
	j)    časový a vecný harmonogram prác
	k)   plán užívania verejnej práce (manuál užívania diela) podľa § 14, Zákona č. 254/1998 Z.
                     z. , v ktorom uvedením musia byť obsiahnuté aj pravidlá technických prehliadok formou 
                    harmonogramu s štandardných kontrolných úkonov, v ktorom mieste diela sa majú 
                    vykonať, kým a kedy. Plán technických prehliadok musí byť zostavený tak, aby všetky 
                    časti diela, na ktoré sa vzťahuje záruka, boli prekontrolované 3 mesiace pred 
                    uplynutím záručnej doby.
    V opačnom prípade má dielo vady. 

Čl. IV.
CENA DIELA

4.1.	Zmluvné strany sa dohodli na maximálnej cene diela za dohodnutých podmienok a v zmysle zákona č. 18/1996 Z. z. o cenách , v znení neskorších predpisov  vo výške: .................... eur      ( s DPH ), slovom:.......................................eur, 
                                         
ZŠ s MŠ I. Krasku – rekonštrukcia sociálnych zariadení v MŠ  
	cena diela bez DPH				........................ €
	20 % DPH					........................ €
	Cena diela s DPH				........................ €

4.2.	Podrobná špecifikácia ceny diela s vymedzením kvalitatívnych a dodacích podmienok je uvedená v prílohe č.1 tejto zmluvy, ocenenie stavebných prác a dodávok.
  
4.3.	Cena diela, dohodnutá oboma zmluvnými stranami zahŕňa všetky vykázané a ocenené práce a dodávky a ďalšie súvisiace práce, ktoré budú potrebné či už pri realizácii, alebo k prevzatiu diela a jeho odovzdaniu do užívania. 

4.4.		Cena dohodnutá v čl. 4.1 kryje náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy a súťažných podkladov a to najmä:
   	 	a) splnenie technicko-kvalitatívnych parametrov uvedených v :
- technických   normách   a  predpisoch,   platných   na  území    Slovenskej    
  republiky   ( i doporučených súvisiacich s predmetom diela ),
- normách a technických podmienkach uvedených v súťažných podkladoch
    	b) splnenie podmienok realizácie diela:
-úhrada spotrebovaných energií počas realizácie diela
	-náklady na odvoz a poplatky za uloženie  stavebnej sute,
				-náklady na odvoz prebytočného materiálu,
				-náklady   súvisiace  s bezpečnosťou   a ochranou  zdravia  pri  práci  počas
                         výstavby,
	-náklady na zaistenie bezpečnosti technických zariadení počas výstavby,
  -náklady vyplývajúce zo špecifického prostredia vykonávaných prác (škola), vynaložené najmä na zabezpečenie bezpečnosti detí a zamestnancov 
				-náklady na vlastnú vodorovnú a zvislú dopravu,
				-náklady, spojené s obmedzeným priestorom staveniska,
-náklady na zabezpečenie vykonávania stavebných prác v neobvyklých 
 podmienkach,
-náklady na udržiavanie čistoty a poriadku na stavenisku a v jeho 
 bezprostrednom okolí,
           	-náklady na udržiavanie čistoty  verejných komunikácií a priestranstiev 
               znečistených stavbou a jej dopravnými prostriedkami 
		-náklady  za  zabezpečovacie  práce  proti poškodeniu objektov  a interiérov  
               školy,
-náklady  na vypracovanie  kontrolného   a  skúšobného   plánu   a  manuálu  
 užívania stavby
       
4.5.	Zhotoviteľ sa nemôže dovolávať a uplatňovať nároky na zvýšenie ceny diela  v prípadoch:
    		a)  vlastných chýb,
    	b)  nepochopenia technického riešenia diela, zadania
    	c)  nedostatkov riadenia a koordinácie činností pri príprave a realizácii diela,
             			d) zvýšenia cien dodávok a prác pre stavbu, okrem prípadov riešených v tejto  zmluve.

4.6.	Ako podklad pre ocenenie diela, z ktorých vyplýva kvantitatívny i kvalitatívny, konštrukčný, materiálový i technologický rozsah prác a charakteristické špecifikácie dodávok boli predložené:
	- výzva na predloženie ponuky zo dňa 27.7.2016
	- projektová dokumentácia vypracovaná Ing. Veronikou Domorákovou
             - Výkaz výmer
	
4.7.	Objednávateľ si vyhradzuje právo doplniť predmet diela o ďalšie práce a dodávky a to i bez súhlasu zhotoviteľa, ktorý je povinný tieto práce a dodávky za úhradu zabezpečiť, ak takto požadované práce svojím finančným objemom neprekročia 20% z dohodnutej ceny za dielo, bez dosahu na termín plnenia.

4.8.	Objednávateľ je oprávnený pred alebo počas realizácie diela redukovať rozsah prác prípadne zámenu materiálov oproti ocenenému výkazu výmer v rozsahu max. 20% z ceny diela, ak sa nedohodne s dodávateľom stavby inak. 

4.9.	Objednávateľ je oprávnený i v priebehu realizácie požadovať zámeny materiálu a zhotoviteľ je viazaný na tieto zmeny pristúpiť. Požiadavky na zámenu materiálu musia byť vykonané písomnou formou ( napr. zápisom v stavebnom denníku stavby ). Zhotoviteľ má právo na prípadnú úhradu preukázateľných nákladov, pokiaľ k zámene dôjde až počas zabudovávania materiálov,  resp. 2 týždne   pred ich  zabudovaním (záväzná objednávacia doba) . 
Všetky skutočnosti musia odsúhlasiť osoby, uvedené v čl. I., bod 1 b) tejto zmluvy o dielo.

4.10.	Bez písomného súhlasu objednávateľa nemôžu byť pre realizáciu diela použité iné materiály, alebo vykonané zmeny oproti dohodnutému rozsahu prác a ich charakteru. 
              Zhotoviteľ zodpovedá za to, že pri realizácii diela nepoužije materiál, o ktorom je v dobe jeho zabudovania známe, že je nevhodný, alebo vykazuje iné vady a nedostatky. Zámenu materiálov, výrobkov či zariadení za objednávateľa môžu potvrdiť jedine osoby uvedené v čl. I. bod 1 b)  tejto zmluvy a to písomne (listom), alebo zápisom do SD. 

4.11.	V prípade výskytu nepredvídateľných okolností pri realizácii objednávateľ bude postupovať v zmysle ustanovení zákona č. 343/2015 Z.z. o verejnom obstarávaní.

Čl. V.
ČAS PLNENIA

5.1.      Zhotoviteľ sa zaväzuje zhotoviť dielo :

           ZŠ s MŠ I. Krasku – rekonštrukcia sociálnych zariadení v MŠ           		
                          - začatie       :        	
          		- ukončenie  :	 
	
5.2.      Zhotoviteľ je  povinný  začleniť do  zmluvy  časový  harmonogram  realizácie, ktorý  bude   
            samostatnou prílohou č.2  tejto zmluvy a tento bude dodržiavať počas celej realizácie diela. 

5.3.	Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu diela v dôsledku na omeškanie s plnením etapy harmonogramu alebo predĺženia času plnenia podľa bodu 5.1. 

5.4.	V prípade, že zhotoviteľ bude v omeškaní s plnením  harmonogramu z dôvodov ležiacich na jeho strane o 5 pracovných dní a viac alebo nedodržiava harmonogram výstavby a zároveň neinformuje objednávateľa o objektívnych dôvodoch omeškania podľa bodu 5.3., považuje sa toto omeškanie alebo nesplnenie povinnosti za podstatné porušenie zmluvy a objednávateľ je oprávnený odstúpiť od  zmluvy resp. žiadať náhradu škody za omeškanie. 

5.5.	Dodržanie termínu podľa bodu 5.1. je podmienené riadnym a včasným spolupôsobením objednávateľa dohodnutým v tejto zmluve. V prípade, že z tohto dôvodu došlo k prerušeniu vykonávania diela, lehota na zhotovenie diela sa predlžuje o dobu, o ktorú prerušenie ovplyvnilo dobu jeho vykonávania.
 
5.6.	V prípade, že zhotoviteľ mešká so zhotovením diela podľa ods. 5.1. má objednávateľ právo žiadať náhradu škody, pričom zmluva zostáva v platnosti. Objednávateľ určí zhotoviteľovi primeraný dodatočný čas plnenia zmluvy a vyhlási, že po prípadnom bezvýslednom uplynutí tejto lehoty uplatní sankcie a odstúpi od zmluvy. 

Čl. VI. 
PLATOBNÉ  PODMIENKY

6.1.	Zhotoviteľ vystaví faktúru na základe  súpisu skutočne  vykonaných prác a dodávok, ktoré ocení podľa položiek uvedených v ponukovej cene, podľa prílohy č.1. K súpisu vykonaných prác a dodávok sa vyjadrí do päť pracovných dní technický dozor objednávateľa. Ak má súpis vady, vráti ho zhotoviteľovi na prepracovanie, vrátane faktúry.
 
6.2.	Zhotoviteľ má právo vystaviť faktúru, ktorá bude mať náležitosti daňového dokladu po odovzdaní diela a jeho prevzatí objednávateľom bez vád a nedorobkov.

6.3.	Objednávateľ zaplatí zhotoviteľovi vyúčtovanie dohodnutej ceny diela na základe zhotoviteľom  správne, formálne a vecne vystavenej faktúry a to do 14 dní od jej doručenia objednávateľovi.
 
6.4.	Ak faktúra nebude obsahovať náležitosti určené všeobecne záväzným právnym predpisom alebo dohodnuté touto zmluvou, má objednávateľ právo vrátiť ju do termínu splatnosti zhotoviteľovi na prepracovanie. Oprávneným vrátením  faktúry prestáva platiť pôvodná lehota splatnosti. Nová lehota splatnosti začína plynúť odo dňa doručenia opravenej konečnej faktúry objednávateľovi. 

6.5.	Objednávateľ si vyhradzuje právo odúčtovať vo faktúre všetky zmluvné pokuty, ktoré zhotoviteľovi vzniknú prípadným nedodržaním zmluvných podmienok tejto ZoD. 

6.6.	   Jednotlivé čiastkové faktúry a konečná faktúra budú obsahovať tieto údaje:
   		a)	označenie diela,
	b)	číslo zmluvy,
	c)	číslo faktúry a označenie druhu faktúry podľa čl. 6.1,
	d)	ustanovenie zmluvy, ktoré oprávňuje fakturovať,
	e)	deň zdaniteľného plnenia,
	f)	deň vystavenia faktúry, deň odoslania a deň splatnosti faktúry,
	g)	označenie peňažného ústavu a číslo účtu, na ktorý sa má platiť,
	h)	fakturovaná základná čiastka bez DPH, čiastka DPH v percentách a v €  a  celková fakturovaná suma,
	i)	rozpis už fakturovaných čiastok,
	j)	meno osoby, ktorá faktúru vystavila,
	k)	pečiatka a podpis oprávnenej osoby
	l)    prílohou k faktúram bude potvrdený súpis vykonaných prác technickým dozorom 
          investora (objednávateľa)

Čl. VII. 
PODMIENKY  ZHOTOVENIA  DIELA

7.1. Odovzdanie staveniska 

7.1.1.	Objednávateľ odovzdá protokolárne zhotoviteľovi stavenisko najneskôr do 5 pracovných dní po nadobudnutí účinnosti zmluvy o dielo. Túto skutočnosť zaznamenajú zmluvné strany  zápisom v stavebnom denníku a osobitným protokolom.

7.1.2.	Zhotoviteľ si zabezpečí odberové miesta energií u správcov sietí, resp. použije mobilné zdroje energií. Náklady za odbery počas realizácie diela znáša zhotoviteľ na základe individuálnych odberných zmlúv so správcami médií  alebo s vedením školy/škôlky (vrátane podružného merania).

7.1.3.	Bezdôvodné odmietnutie prevzatia staveniska zhotoviteľom sa považuje za podstatné porušenie tejto zmluvy.

7.1.4	Stavebnými prácami nesmú byť dotknuté inžinierske siete zabudované v pôvodnej konštrukcii objektu, ktoré nie sú predmetom opráv v rámci plnenia diela. V prípade činností nad (pod) jestvujúcimi inžinierskymi sieťami je potrebné sa riadiť prípadnými spresneniami zo strany správcu objektu. Zhotoviteľ zabezpečí na svoje náklady vytýčenie IS a v prípade porušenia ich na vlastné náklady i uvedie do pôvodného stavu.

7.2. Povinnosti a spolupôsobenie objednávateľa 

7.2.1.    Odovzdá zhotoviteľovi popis požadovaných prác (uvedené vo výzve na predkladanie ponúk) a ohlásenie stavebných úprav .

7.2.2.	Je povinný sledovať prostredníctvom svojho technického dozoru obsah stavebného denníka a k zápisom v ňom uvedeným sa vyjadriť do troch pracovných dní, inak sa má za to, že s obsahom zápisu súhlasí. 

7.2.3.	Objednávateľ uvedený v čl. I, bod 1 a), b) a c) je oprávnený kontrolovať dielo v každom stupni jeho zhotovovania, dodávateľský systém i dodržiavanie všeobecných pravidiel bezpečnosti práce. Ak pri kontrole zistí, že zhotoviteľ porušuje svoje povinnosti má právo žiadať, aby zhotoviteľ odstránil vady vzniknuté vadným zhotovovaním diela a ďalej ho zhotovoval riadne. V prípade, že zhotoviteľ v primeranej dobe, dohodnutej v stavebnom denníku nevyhovie týmto požiadavkám objednávateľa,  považuje sa to za podstatné porušenie zmluvy.

7.2.4.	Je oprávnený kontrolovať priebeh stavebných prác stavby i dodržiavanie všeobecných pravidiel bezpečnosti práce.

7.2.5.   Zvoláva a riadi min. každé 2 týždne kontrolný deň stavby, z ktorého technický dozor investora vyhotoví zápis.

7.3. Povinnosti zhotoviteľa 

7.3.1.	Je povinný viesť stavebný denník prostredníctvom stavbyvedúceho s odbornou spôsobilosťou Pozemné stavby ( meno, priezvisko  ..........., č. oprávnenia .......... ), do ktorého bude zapisovať všetky skutočnosti rozhodujúce pre zhotovenie diela, najmenej však v rozsahu ustanovenom v zákone č. 50/1976 Z. z. v znení neskorších predpisov a predkladať  stavebný  denník technickému dozorovi objednávateľa denne. 

7.3.2.	Je povinný dodržiavať pokyny dané mu objednávateľom počas zhotovovania diela a týkajúce sa diela. 

7.3.3.	Je povinný sledovať obsah stavebného denníka a k zápisom v ňom uvedených sa vyjadriť do troch pracovných dní, inak sa má za to, že s obsahom zápisu súhlasí. 

7.3.4.	Zhotoviteľ je povinný mať riadne vypísaný stavebný denník v zmysle pokynov na vedenie stavebného denníka vydaných MVaVP SR a zväzom podnikateľov Slovenska, v opačnom prípade to bude považované za podstatné porušenie zmluvy o dielo.

7.3.5    Ak pri zhotovovaní diela dôjde k zakrytiu dovtedy vykonaných činností, alebo častí diela, je povinný vyzvať objednávateľa na kontrolu realizovaného diela písomne v stavebnom denníku. Z dôvodu operatívnosti v zápise oznámi vopred predpokladanú hodinu a deň kontroly zakrývaných prác.

 7.3.6.	Zhotoviteľ je v súlade s § 551 O.Z. povinný bez zbytočného odkladu upozorniť na nevhodnú povahu alebo vady vecí, podkladov, alebo pokynov daných mu objednávateľom na vyhotovenie diela, ak zhotoviteľ mohol túto nevhodnosť zistiť pri vynaložení odbornej spôsobilosti.
 
7.3.7.	Má právo na náhradu nákladov, ktoré mu vzniknú v súvislosti s prerušením zhotovovania diela pre nevhodnosť objednávateľových pokynov alebo v súvislosti s použitím nevhodných vecí objednávateľa až do doby, keď takúto nevhodnosť mohol zistiť. 

7.3.8.	Ak zistí skryté prekážky na mieste, kde má dielo zhotoviť a ktoré mu bránia zhotoviť dielo riadne, je povinný ihneď takéto prekážky oznámiť objednávateľovi a ak sa nedajú odstrániť, navrhnúť objednávateľovi zmenu realizácie diela.
 
7.3.9.	Zhotoviteľ je povinný zabezpečiť dielo proti krádeži a poškodeniu. Zhotoviteľ znáša nebezpečenstvo škody na zhotovovanom diele do doby písomného odovzdania diela objednávateľovi. Zhotoviteľ je povinný zabezpečiť i poistenie stavby na dobu realizácie stavebného diela. Zhotoviteľ na vlastné náklady zabezpečí čistotu komunikácie po výjazde vozidiel zo stavby, zároveň zabezpečí dielo proti zatečeniu dažďovými vodami do objektov a tak zabráni poškodeniu interiérov.
 
7.3.10.	Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a vykoná také bezpečnostné opatrenia, aby nedošlo k ohrozeniu osôb v okolí staveniska.
 
7.3.11.	Zabezpečí vo svojej réžii pracovníkov osobnými ochrannými pomôckami pre ochranu zdravia. Odborné práce musia byť vykonané len pracovníkmi zhotoviteľa, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Zhotoviteľ je povinný všetkých pracovníkov stavby oboznámiť a zaškoliť z predpisov BOZP a dodržiavania počas výstavby.

7.3.12   Zhotoviteľ je povinný počas realizácie plne rešpektovať všeobecné technické požiadavky a obchodné podmienky stavebných prác a zhotoviť stavbu i jednotlivé práce a postupy v súlade s nimi. Zhotoviteľ je viazaný akceptovať záväznosť i doporučenosť všetkých slovenských technických noriem, vyhlášok a predpisov, ktoré sa týkajú predmetného diela. Všetky použité materiály a výrobky pri realizácii prác musia mať certifikát o preukázaní zhody výrobkov platný pre Slovenskú republiku. Zhotoviteľ nesmie počas výstavby znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť stavby.
 
7.3.13.	Zhotoviteľ bude udržiavať všetky nástroje, zariadenia, stroje, a pod., potrebné na realizáciu predmetu zmluvy, v náležitom technickom stave, bude udržovať všestranný poriadok na mieste realizácie predmetu zmluvy a zabezpečí koordináciu svojich prípadných poddodávateľov.
 
7.3.14.	Zhotoviteľ sa zaväzuje, že pri uskutočňovaní diela nepoužije materiály, prvky, stroje, zariadenia alebo konštrukcie, ktoré sú chránené patentovými alebo autorskými právami, bez súhlasu oprávnených osôb.

7.3.15.	Ak zhotoviteľ poruší záväzok podľa čl. 7.3.11, 7.3.12 a  7.3.14  tejto zmluvy, zaväzuje sa znášať všetky právne aj hmotné sankcie vzniknuté ako dôsledok porušenia vyššie uvedených povinností.

7.3.16. Zhotoviteľ je povinný vypracovať výkres (pôdorys) skutočného prevedenia stavby v mierke 1 : 50, ak sa nedohodne inak.

7.3.17  Zhotoviteľ po dohode s vedením školy môže práce realizovať s ohľadom na dodržanie termínu realizácie a minimalizácii hlučných a prašných stavebných prác počas vyučovacieho procesu v MŠ:
        -  v pracovných dňoch od 7.00 do 16. 00 hodiny,
       	 
7.3.18. Zhotoviteľ je povinný vypracovať kontrolný a skúšobný plán na dobu realizácie stavby a tento priebežne dopĺňať. Je povinný vypracovať plán užívania verejnej práce za účasti objednávateľa, ktorého prizve k prerokovaniu návrhu plánu užívania stavby.
7.3.19. Zhotoviteľ je povinný zabezpečiť stavenisko, ochranné pásmo staveniska a všetky dotknuté vstupy tak, aby neprišlo k ohrozeniu tretích osôb. 

7.3.20. Zhotoviteľ zabezpečí ochranu interiéru tak, aby sa pri búracích prácach sociálnych zariadení na I.NP a II.NP zamedzilo šíreniu prachu. Zároveň zabezpečí, v prípade vnútorného lešenia, ochranu podlahy proti prepichnutiu, prípadne jej poškodeniu. 

Čl. VIII. 
ODOVZDANIE  A  PREVZATIE  DIELA

8.1.	Povinnosť zhotoviť dielo riadne a včas splní zhotoviteľ odovzdaním diela objednávateľovi na základe protokolu o odovzdaní a prevzatí diela. Ak všeobecne záväzné právne predpisy alebo technické normy určujú vykonanie skúšok osvedčujúcich dohodnuté vlastnosti  diela, musí úspešné vykonanie takýchto skúšok predchádzať odovzdaniu a prevzatiu diela. Pripravenosť na odovzdanie je zhotoviteľ povinný oznámiť objednávateľovi písomne doporučeným listom najmenej 5 dní vopred.
 
8.2.	K odovzdaniu a prevzatiu dokončeného diela pripraví zhotoviteľ  doklady podľa bodu 3.3.
V opačnom prípade má dielo vady. 

8.3.      Zhotoviteľ je povinný pri odovzdaní a prevzatí diela, dielo odovzdať vyčistené od zvyšných    
     materiálov tak, aby bolo možné dielo riadne prevziať a užívať. Zároveň je povinný miesto, ktoré využíval ako zariadenie staveniska, uviesť do pôvodného stavu.

8.4.    Ak pri preberaní diela objednávateľ zistí, že dielo má vady, dielo neprevezme a spíše so zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať dielo po odstránení týchto vád.

8.5.	Dokladom o splnení diela zhotoviteľom je protokol o odovzdaní a prevzatí diela, návrh ktorého pripraví zhotoviteľ.

Čl. IX.
SANKCIE

9.1      Zhotoviteľ je povinný zaplatiť zmluvnú pokutu :
 a)	vo výške 0,5 % z celkovej ceny diela podľa bodu 4.1. za každý deň omeškania s     plnením svojej povinnosti dodať dielo riadne a včas 
 b)	400,00 € za každý aj začatý týždeň omeškania, ak nevypratal stavenisko v lehote dohodnutej v bode 5.1. tejto zmluvy (termín realizácie diela). 

9.2.	V prípade omeškania objednávateľa s úhradou platby alebo vyúčtovania ceny za dielo, má zhotoviteľ nárok z omeškania vo výške 0,5% z dlžnej sumy za každý deň  omeškania. 

Čl. X. 
ZODPOVEDNOSŤ  ZA  VADY,  ZÁRUKA  ZA  KVALITU

10.1.	Zhotoviteľ zodpovedá za to, že dielo bude vyhotovené v súlade s ustanovením čl. II. a bude mať vlastnosti dohodnuté v tejto zmluve. 

10.2.    Dielo má vady ak: 
a)   nie je dodané v požadovanej kvalite,
b)   vykazuje nedorobky, t.j. nie je vykonané v celom rozsahu podľa zadania
            	c)   sú vady v dokladoch nutných na užívanie podľa bodu 8.2., 
d)	má právne vady v zmysle § 559 Obchodného zákonníka alebo je dielo zaťažené inými právami tretích osôb. 

10.3.	Za skryté vady, ktoré objednávateľ nemohol zistiť pri odovzdaní a prevzatí diela,  zhotoviteľ zodpovedá počas záručnej doby na dielo,  od odovzdania diela objednávateľovi  (OZ § 562, ods.2, písm. c).
 
10.4.	Záručná lehota na dielo, ktoré je predmetom tejto zmluvy je 5 rokov. Záručná lehota začína plynúť dňom protokolárneho prevzatia diela objednávateľom a neplynie v čase, kedy objednávateľ nemohol dielo užívať pre vady, za ktoré zodpovedá zhotoviteľ. 

10.5.	Zárukou zhotoviteľ preberá záväzok, že predmet diela bude počas záručnej lehoty spôsobilý na použitie na dohodnutý účel a zachová si dohodnuté vlastnosti a kvalitu v čase svojej životnosti. 

10.6.	Záručná lehota začína plynúť dňom odovzdania celého diela objednávateľovi. 

10.7.	Objednávateľ sa zaväzuje, že reklamáciu vady diela uplatní bezodkladne po jej zistení písomne. Za písomne uplatnenú reklamáciu sa považuje aj reklamácia podaná faxom, 
             e-mailom  alebo listovou zásielkou. 

10.8.	Zhotoviteľ sa zaväzuje začať s odstraňovaním vád diela do 3 dní od prijatia písomnej reklamácie podľa bodu 10.7. a vady odstrániť v čo najkratšom čase, ktorého dĺžku dohodnú zmluvné strany písomne. 

10.9.	Ak nie je odstránenie vád diela možné vykonať zhotoviteľom, môže objednávateľ požadovať zníženie ceny.
 
10.10.	V prípade, že budú v priebehu realizácie predmetu tejto zmluvy zistené také vady predmetu diela, ktoré budú mať za následok zvýšenie jeho ceny, zníženie parametrov a kvality, považuje sa to za podstatné porušenie zmluvy a objednávateľ má nárok na zľavu z dohodnutej ceny diela vo výške 10%. Týmto ustanovením nie je dotknuté právo objednávateľa na náhradu škody. 

Čl. XI.
ZODPOVEDNOSŤ ZA ŠKODU

11.1.	Zhotoviteľ zodpovedá za všetky škody, ktoré vzniknú objednávateľovi, alebo tretej osobe v dôsledku porušenia jeho povinností, vyplývajúcich z tejto zmluvy.
 
11.2.	V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody. 

Čl. XII.
      PRECHOD  VLASTNÍCTVA  A  NEBEZPEČENSTVO ŠKODY

12.1.	Vlastníkom diela počas jeho realizácie je objednávateľ. 

12.2.	Stavebný materiál a zariadenia potrebné na zhotovenie diela zabezpečuje zhotoviteľ. Kúpna cena týchto vecí je súčasťou max. ceny podľa bodu 4.1. tejto zmluvy. Zhotoviteľ zostáva vlastníkom týchto vecí až do ich pevného zabudovania do stavby, ktorá je predmetom tejto zmluvy, s výnimkou zariadení uhradených objednávateľom pred ich zabudovaním. 

12.3.	Nebezpečenstvo škody na diele ako aj na veciach a materiáloch potrebných na zhotovenie diela znáša zhotoviteľ až do času protokolárneho prevzatia diela objednávateľom. 

Čl.  XIII.
ODSTÚPENIE OD ZMLUVY

13.1.	Ak sa porušenie zmluvnej povinnosti zmluvnou stranou považuje v zmysle tejto zmluvy, alebo v zmysle § 345 Obchodného zákonníka za podstatné porušenie zmluvy, môže oprávnená strana od zmluvy odstúpiť, pokiaľ to oznámi písomne druhej zmluvnej strane bez zbytočného odkladu, najneskôr však do 15 dní potom, ako sa o porušení dozvedela.
 
13.2.	Pre určenie lehoty je rozhodujúci dátum poštovej pečiatky odoslania oznámenia. 

13.3.	Ak oprávnená strana oznámi druhej strane, že na splnení zmluvných povinností naďalej trvá, alebo nevyužije v lehote právo od zmluvy odstúpiť, môže od zmluvy odstúpiť len spôsobom pre podstatné porušenie zmluvy v zmysle § 346 Obchodného zákonníka. 

13.4.	Ak oprávnená strana v lehote na odstúpenie od zmluvy podľa bodu 13.1. stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom, ako je uvedený v bode 13.1. 

13.5.	Odstúpením od zmluvy zmluva zaniká dňom doručenia prejavu vôle oprávnenej strany, druhej zmluvnej strane. 

13.6.	Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť diela, ktoré bolo do odstúpenia zrealizované. 

13.7.  Vysporiadanie pohľadávok z titulu odstúpenia od zmluvy :
             a)    časť diela zhotoveného do odstúpenia od zmluvy zostáva vlastníctvom objednávateľa. 
              b)  preddavky poskytnuté do odstúpenia od zmluvy vysporiada zhotoviteľ konečnou faktúrou, ktorá bude mať náležitosti daňového dokladu do 14 dní od odstúpenia od zmluvy. Pre fakturáciu platia ustanovenia čl. VI. tejto zmluvy bod 6.2 a 6.5.
               c)  finančné rozdiely uhradia zmluvné strany po vzájomnom odsúhlasení do 14 dní od               doručenia konečnej faktúry objednávateľovi. 

Čl. XIV.
ZÁVEREČNÉ USTANOVENIA

14.1.	Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava. 

14.2.	Na vzťahy medzi zmluvnými stranami, vyplývajúce z tejto zmluvy, ale ňou výslovne neupravené, sa vzťahujú príslušné ustanovenia Obchodného zákonníka. 

14.3.	Zmeny tejto zmluvy, ktoré nemajú vplyv na predmet diela, termín a cenu, môžu robiť zmluvné strany zápisom v stavebnom denníku. 

14.4.	Neoddeliteľnou súčasťou tejto zmluvy sú prílohy č. : 
           1.  Cenová kalkulácia , rozpočet / resp. ocenený výkaz výmer /,
           2.  Harmonogram výstavby /vecný , časový a finančný/, v týždňoch,
           3.  Zoznam subdodávateľov s % -nym vyjadrením poddodávok a ich špecifikáciou (v prípade
                ak sa nevyskytnú vyhlásenie, že zhotoviteľ zrealizuje všetky práce vlastnými kapacitami), 
	 4.  prehlásenie zhotoviteľa, že každý poddodávateľ (ak sa vyskytne) spĺňa podmienky § 32
               ods. 1 zákona č. 343/2015 o verejnom obstarávaní.

14.5.	Ostatné zmeny a doplnky zmluvy možno uskutočniť len písomne po predchádzajúcej dohode obidvoch zmluvných strán, inak je zmena či doplnenie neplatné. 

14.6. Zmluva je vyhotovená v 6 rovnopisoch, z toho 4 sú určené pre objednávateľa a 2 pre  zhotoviteľa. 

14.7. Zmluvné strany vyhlasujú, že si zmluvu prečítali, porozumeli jej textu a na znak súhlasu s jej obsahom vlastnoručne podpísali. 

14.8.  Zmluva bola zverejnená dňa .................. .

V  Trnave, dňa........................                                         V ................, dňa...................... 

        Za objednávateľa :                                                                    Za zhotoviteľa :

       JUDr. Peter Bročka, LL.M. 			                             ..........................
         primátor mesta